Diari Oficial de la Generalitat Valenciana


Sumari del DOGV 7347, del 27-08-2014 (2014/7760)

RESOLUCIÓ de 16 de juliol de 2014, del Servici Territorial d'Energia de Castelló, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas SA l'autorització administrativa per al canvi de tipus de gas a distribuir en les urbanitzacions de Torre Bellver i La Colomera i per al tancament i desmantellament de planta de GLP a Orpesa. Expedient número CBREDE/2013/12/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7347

Data del DOGV
:   27-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7760


Data del document
:   16-07-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 16 de juliol de 2014, del Servici Territorial d'Energia de Castelló, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas SA l'autorització administrativa per al canvi de tipus de gas a distribuir en les urbanitzacions de Torre Bellver i La Colomera i per al tancament i desmantellament de planta de GLP a Orpesa. Expedient número CBREDE/2013/12/12. [2014/7760]  
Vist l'expedient amb referència CBREDE/2013/12/12 incoat pel Servici Territorial d'Energia de Castelló a instàncies de Gas Natural Cegas SA, amb adreça a efecte de notificacions València (46576), avinguda Balears, 69, relatiu a la sol·licitud de 16 d'octubre de 2013 sobre autorització administrativa per al canvi de tipus de gas propà a gas natural a subministrar en la xarxa de distribució de gas canalitzat en les urbanitzacions Torre Bellver i La Colomera, terme municipal d'Orpesa, i per al tancament i desmantellament de les instal·lacions del centre d'emmagatzematge de GLP, carrer Tombatossals, 6 (urbanització Torre Bellver), terme municipal d'Orpesa, província de Castelló, al qual s'adjuntava un exemplar del projecte tècnic d'execució firmat pel tècnic competent.  
  
Resultant que el 14 de maig de 2012 el Servici Territorial d'Energia de Castelló va dictar una resolució que autoritzava la transmissió d'instal·lacions de distribució de gas canalitzat titularitat de Repsol Butano SA a favor de a Gas Natural Cegas SA, en les urbanitzacions La Colomera i Torre Bellver, al terme municipal d'Orpesa i autoritzades en els expedients CBDFCP/1998/19, CBREDE/2004/24/12, CBREDE/2005/28/12 i CBREDE/2006/13/12, que s'indiquen a continuació:  
  
- Centre d'emmagatzematge en la urbanització Torre Bellver (CBDFCP/1998/19)  
- Autorització d'explotació corresponent a la 1a fase, de 4 d'abril de 2005, que inclou tub de polietilé soterrat amb 416 metres de 160 mm de diàmetre, 190,5 metres de 110 mm, 180 metres de 90 mm, 2713 metres de 63 mm i 3165 metres de 40 mm de diàmetre en MPB (CBREDE/2004/24/12)  
- Autorització d'explotació corresponent a la 2a fase, de 16 de desembre de 2005, que inclou tub de polietilé soterrat amb 120 metres de 160 mm de diàmetre, 625 metres de 110 mm, 106 metres de 90 mm, 1322 metres de 63 mm i 336,5 metres de 40 mm de diàmetre en MPB (CBREDE/2004/24/12)  
- Autorització d'explotació corresponent a la 3a fase, de 28 de desembre de 2005, que inclou tub de polietilé soterrat amb 215 metres de 63 mm de diàmetre en MPB (CBREDE/2004/24/12)  
- Autorització d'explotació corresponent a la 4a fase i última, de 21 de novembre de 2006, que inclou tub de polietilé soterrat amb 1221,5 metres de 63 mm i 444 metres de 40 mm de diàmetre en MPB (CBREDE/2004/24/12)  
- Autorització d'explotació de 28 de novembre de 2006, de la xarxa d'alimentació de GLP en MPB des del centre d'emmagatzematge a la urbanització Torre Bellver fins al punt de connexió autoritzat en l'expedient CBREDE/2004/24/12, formada per tub de polietilé 408 m de 160 mm de diàmetre (CBREDE/2005/28/12)  
  
- Autorització d'explotació de 21 de novembre de 2006, de la xarxa de distribució secundària de GLP en MPB per a alimentació de les illes 12-A, 12-B i 16 de la urbanització La Colomera, amb tub de polietilé soterrat de 834 m amb 40 mm de diàmetre (CBREDE/2006/13/12)  
  
Resultant que per l'article 77.3 de la Llei 34/1998, de 7 d'octubre, la transformació de les Instal·lacions de distribució de gasos combustibles necessiten l'autorització administrativa prèvia.  
  
Resultant que va ser realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 8 d'octubre de 1.998), i en el Reial Decret 1434/2002, de 27 de desembre, en què es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent que es va publicar en El Mundo el 15 de juny de 2014 i en Mediterráneo el 15 de juny de 2014, en el Butlletí Oficial de la Província de Castelló de 17 de maig de 2014 i en el Diari Oficial de la Comunitat Valenciana de 12 de juny de 2014. No s'hi va presentar cap al·legació durant el període d'informació publica de la sol·licitud presentada.  
Considerant els informes tècnics emesos pel Servici Territorial d'Energia de Castelló de la Consellería d'Economia, Indústria, Comerç i Turisme, encarregat de la instrucció dels expedients de sol·licitud.  
  
Resultant que el 14 de febrer de 2014, d'acord amb el certificat final d'obra aportat, es va dur a terme l'extensió de xarxa prevista en la memòria d'extensió de xarxes de 2014 (CBREDE/2013/13/12), des de la zona de distribució autoritzada del municipi de Benicàssim, fins als punts de connexió als carrers el Castanyer i Posidònia amb la xarxa de distribució de les urbanitzacions Torre Bellver i La Colomera.  
Resultant que Gas Natural Cegas SA està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Considerant el que disposa l'article 73.7 de la Llei 34/1998, de 7 d'octubre, després de la nova redacció que en fa la Llei 12/2007, de 2 juliol per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Considerant el Servici Territorial d'Energia de Castelló competent per a la resolució d'este expedient, d'acord amb el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Consellería d'Economia, Indústria, Turisme i Ocupació.  
  
Considerant que s'han complit els tràmits reglamentaris en l'expedient instruït a este efecte.  
Este Servici Territorial d'Energia resol:  
1r) Atorgar l'autorització administrativa a l'empresa Gas Natural Cegas SA per al canvi de gas a subministrar en la xarxa de distribució de gas canalitzat en el terme municipal d'Orpesa, de propà a gas natural, i per al tancament del centre d'emmagatzematge de GLP per a subministrament de gas canalitzat, en el moment que s'haja realitzat el canvi de gas autoritzat. Les instal·lacions tenen les característiques següents:  
  
Xarxa de distribució de GLP amb MOP 1,8 bar a transformar a gas natural amb MOP 0,4 bar, consistent en 12.296,5 m, segons el desglossament que es relaciona a continuació i treballs que s'hi han de realitzar:  
- 944 m PE 160 a Torre Bellver  
- 815,5 m PE 110 a Torre Bellver  
- 286 m PE 90 a Torre Bellver  
- 5.471,5 m PE 63 a Torre Bellver  
- 3.945,5 m PE 40 a Torre Bellver  
- 834 m PE 40 a La Colomera  
- Anàlisi de la xarxa i determinació dels punts on s'han d'ubicar les vàlvules de sectorització de la xarxa. Instal·lació de vàlvules de sectorització.  
- Definició dels punts de porga de la xarxa per a fer el canvi de gas. Instal·lació de punts de porga.  
Punts de connexió amb la xarxa de gas natural amb MOP 0,4 bar: carrers el Castanyer i Posidònia en la urbanització Torre Bellver.  
Depòsit de GLP:  
- Buidatge del depòsit actual ubicat en la parcel·la amb referència cadastral 5793084LJ9372G8385GQ, carrer Tombatossals, 6, de la urbanització Torre Bellver.  
- Desgasificació/inertització del depòsit.  
- Desmuntatge i retirada del depòsit de GLP i dels seus elements auxiliars  
- Demolició de l'obra civil del depòsit.  
- Evacuació de residus i restitució del terreny.  
2n) Publicar la resolució present com a notificació a tots els abonats de GLP distribuït per canalització, amb contractes en vigor, d'acord amb l'article 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
Esta autorització quedarà sotmesa a les condicions que figuren a continuació:  
  
Primera. En tot moment s'haurà de complir la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i el Decret 2913/1973, de 28 d'octubre, en què s'aprova el Reglament General del Servici Públic de Gasos Combustibles.  
  
Segona. Gas Natural Cegas SA complirà estrictament amb les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a ampliar les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
  
Tercera. El titular d'esta autorització tindrà, com a distribuïdor, els drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
  
Quarta. Gas Natural Cegas SA haurà de retirar el depòsit de GLP i desmantellar el centre d'emmagatzematge de GLP, integrat per un depòsit aeri de 19,07 m³, equip de regulació i instal·lacions auxiliars, ubicat en una parcel·la del carrer Tombatossals, 6 (urbanització Torre Bellver), terme municipal d'Orpesa, en el termini de 6 mesos. Ha d'inertitzar el depòsit de manera adequada.  
  
Quinta. Gas Natural Cegas SA haurà de comunicar al Servici Territorial d'Energia que s'ha dut a terme el tancament o el desmantellament efectiu de la instal·lació.  
  
Sexta. Gas Natural Cegas SA queda obligada amb els titulars dels contractes en vigor en eixe moment a substituir o adaptar tots els elements de les instal·lacions receptores afectades pel canvi i els aparells d'utilització declarats en el contracte. I, si és el cas, també el comptador, sense cap cost per a l'usuari, d'acord amb l'article 38 del Reglament General del Servici Públic de Gasos Combustibles.  
  
  
Sèptima. L'Administració deixarà sense efecte esta resolució en qualsevol moment en el cas que observe l'incompliment de les condicions imposades. Així, l'Administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que se'n deriven segons les disposicions legals vigents.  
  
Octava. Les tarifes i el règim econòmic que siguen d'aplicació per al subministrament de gas natural es regiran per les disposicions vigents en cada moment.  
  
Novena. Les instal·lacions receptores de gas hauran de complir el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11. El titular de les instal·lacions o, si és el cas, els usuaris, seran responsables que les seues instal·lacions complisquen les condicions tècniques i de seguretat que reglamentàriament resulten exigibles i de mantindre-les correctament.  
  
La resolució present no és definitiva en via administrativa. S'hi pot interposar un recurs d'alçada davant de la Direcció General d'Energia en el termini d'un mes comptat des de l'endemà de la notificació, d'acord amb l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
Castelló de la Plana, 22 de juliol de 2014.- El cap del Servici Territorial d'Energia. Jorge Azuara Roca.